Αθήνα, 31 Ιανουαρίου 2023

**Δελτίο Τύπου**

**To υδατοδρόμιο Σκύρου οδηγεί την κούρσα των αδειοδοτήσεων!**

***Η Hellenic Seaplanes αναλαμβάνει τις εγκαταστάσεις και τη διαχείριση του υδατοδρομίου στο νησί!***

Το λιμάνι της Σκύρου αλλάζει επίπεδο, καθώς θα είναι **από τα πρώτα στην Ελλάδα** που θα υποδεχτούν τα υδροπλάνα, αποκτώντας πολύ σύντομα το δικό του ολοκληρωμένο υδατοδρόμιο!

Για την υποδομή έχει εγκριθεί η **επικαιροποιημένη απόφαση μετά έργου** του **Λιμενικού Ταμείου Σκύρου** από το **Υπουργείο Ναυτιλίας και Νησιωτικής Πολιτικής,** ενώ υπογράφηκε και η **βεβαίωση αποδοχής του τεχνικού φακέλου** από τον Υφυπουργό Μεταφορών, αρμόδιο για τις Μεταφορές **κ. Μιχάλη Παπαδόπουλο.**

Οι εγκρίσεις αυτές σημαίνουν ότι η **Υδατοδρόμιο Σκύρου ΙΚΕ**, θυγατρική εταιρεία της **Hellenic Seaplanes, που έχει τη διαχείριση του έργου στην Σκύρο** μπορεί να προχωρήσει πλέον τις εγκαταστάσεις τους υδατοδρομίου καθώς και το αίτημα για **έκδοση άδειας ίδρυσης και λειτουργίας** της υποδομής στο νησί.

Σε όλες τις θετικές εξελίξεις που αφορούν το έργο, **καταλυτικό ρόλο** έχει παίξει το **Λιμενικό Ταμείο Σκύρου** και συγκεκριμένα **ο Πρόεδρος κ. Κυριάκος Αντωνόπουλος** όπου πίστεψε εξαρχής τη σημαντικότητα το λιμάνι να αποκτήσει υδατοδρόμιο καθώς και τη δυναμική που μπορούν να προσδώσουν τα υδροπλάνα στις μεταφορικές επιλογές του νησιού αλλά και στην αναβάθμιση της τουριστικής του ταυτότητας.

**Έτοιμες οι μακέτες του υδατοδρομίου Σκύρου**

Με τα έργα κατασκευής του υδατοδρομίου να είναι προ των πυλών, η **Hellenic Seaplanes** βρίσκεται σε στενή επικοινωνία με το **Λιμενικό Ταμείο Σκύρου,** έχοντας ήδη παρουσιάσει τα πρώτα δείγματα για το πως θα είναι οι χερσαίες και υδάτινες εγκαταστάσεις της υποδομής σε πλήρη φάση υλοποίησής τους ενώ δρομολογείται το προσεχές διάστημα **η τοποθέτηση της σήμανσης του υδατοδρομίου** στο χώρο που θα γίνει η κατασκευή του.

Για την άμεση δυνατότητα ανάπτυξης εγκαταστάσεων υδατοδρομίου στη Σκύρο, τοποθετήθηκαν **ο Προέδρος και Διευθύνων Σύμβουλος της Hellenic Seaplanes, κ. Νικόλας Χαραλάμπους** και **ο Πρόεδρος του Λ.Τ Σκύρου, κ. Κυριάκος Αντωνόπουλος.**

**Νικόλας Χαραλάμπους:***« Μπαίνουμε στο στάδιο κατασκευής των εγκαταστάσεων της Σκύρου και είναι κάτι που μας ευχαριστεί ιδιαιτέρως, γιατί ερχόμαστε όλο και πιο κοντά στην υλοποίηση του project! H άψογη συνεργασία με το Λιμενικό Ταμείο και τον κ. Αντωνόπουλο, κάνει τη Hellenic Seaplanes να βάζει ακόμα πιο ψηλά τον πήχη, στοχεύοντας μέσω του υδατοδρομίου η Σκύρος να πάρει την εμπορική και τουριστική αναβάθμιση που τις αξίζει. Στο δίκτυο υδατοδρομίων που τα υδροπλάνα θα διασυνδέουν τις Σποράδες και την Εύβοια, η Σκύρος είναι από τα πρώτα λιμάνια που οδηγούν την κούρσα των αδειοδοτήσεων».*

**Κυριάκος Αντωνόπουλος:** *«Η προοπτική για τη σύνδεση της Σκύρου με άλλους προορισμούς έρχεται όλο και πιο κοντά! Το νησί θα αποκτήσει ένα νέο μέσο με απεριόριστες δυνατότητες που θα καταργήσει τις όποιες συγκοινωνιακές αδυναμίες, θα συνδέσει τη Σκύρο με τα γειτονικά νησιά και την υπόλοιπη νησιωτική και Ηπειρωτική Ελλάδα, θα εξαλείψει τις αποστάσεις, θα απλοποιήσει τα ταξίδια, θα πολλαπλασιάσει τις τουριστικές επιλογές και θα προσφέρει ασφαλείς διακομιδές στον τομέα της υγείας. Πέρασαν 9 χρόνια από τον πρώτο διαγωνισμό για Υδατοδρόμιο που διενεργήσαμε στην Ελλάδα και το ξεκίνημα μιας συνεχούς προσπάθειας πάντα μαζί με τον ανάδοχο, την «Υδατοδρόμιο Σκύρου ΙΚΕ» για να φτάσουμε σήμερα στο ποθητό αποτέλεσμα. Με πείσμα, με όραμα και ατέλειωτη δουλειά! Τα υδροπλάνα μπορούν να προφέρουν άπειρες ταξιδιωτικές επιλογές χωρίς να περιορίζονται στα στενά όρια μιας ακτοπλοϊκής η αεροπορικής γραμμής. Η δυνατότητα των ναυλώσεων τους , πέρα από τις τακτικές δρομολογήσεις, ανοίγουν τους ορίζοντες! Η συγκίνηση και η ικανοποίηση μου από τη συμμετοχή στην δημιουργία και την καθιέρωση ενός νέου συγκοινωνιακού μέσου είναι μεγάλη και η προοπτική που ανοίγεται για τη Σκύρο θα είναι καθοριστική για την ανάπτυξη του νησιού, την κοινωνική, την τουριστική του εξωστρέφεια και την ανάπτυξη! Το λιμάνι της Σκύρου, το καλύτερο νησιωτικό λιμάνι της Ελλάδας συνεχίζει να καινοτομεί αυτή τη φορά χαράζοντας νέες θαλάσσιες και αεροπορικές διαδρομές !»*

###